钦定古今图书集成/明伦汇编/氏族典/第487卷 > 《廖用贤尚友录》 > 谢哲
## 钦定古今图书集成/明伦汇编/氏族典/第487卷 > 《廖用贤尚友录》 > 谢哲

按《陈书谢哲传》，“哲字颖豫，陈郡阳夏人也。祖朏，梁司
徒。父𬤝，梁右光禄大夫。哲起家梁秘书郎，累迁广陵
太守。侯景之乱，寓居广陵。高祖自京口渡江，哲乃委
质，深被敬重。高祖为徐州刺史，表哲为长史。荆州陷，
高祖使哲奉表于晋安王劝进。敬帝承制，征为给事
黄门侍郎。高祖受命，迁都官尚书，出为晋陵太守，入”
为中书令。世祖嗣位，迁长沙太守，还除中书令。卒谥
康。